Сираева Сәүиә Ғимаҙислам ҡыҙы

Сираева Сәүиә Ғимаҙислам ҡыҙы (5 ғинуар 1934 йыл) — театр актёры. 1987 йылдан СССР Театр эшмәкәрҙәре союзы ағзаһы. Рәсәй Федерацияһының атҡаҙанған (2007), Башҡорт АССР-ының (1989) һәм Татарстан Республикаһының (2001) халыҡ артисы. Салауат Юлаев ордены кавалеры (2019). Нуриман районының һәм Өфө ҡалаһының почётлы гражданы (2021).

 Биографияһы 
Сәүиә Ғимаҙислам ҡыҙы Сираева 1934 йылдың 5 ғинуарында Башҡорт АССР-ының Нуриман районы Иҫке Исай ауылында тыуған.

1952 йылда Өфө дәүләт театр-художество училищеһын (Х. Бухарский курсы) тамамлай.

Училищены тамамлағас, 1953 йылға тиклем Башҡорт дәүләт филармонияһында эшләй, шунан 1960—1963 йылдарҙа — Салауат башҡорт дәүләт драма театры артисы, 1964 йылдан Башҡорт дәүләт академия драма театрында, 1989 йылдан  — Өфө йәш тамашасылар театрында, 1993 йылдан — Өфө «Нур» татар дәүләт театрында.

Сәүиә Сираева — комик һәм үткер характерлы ролдәр актёр.

Режиссер булараҡ, ул «Нур» театрында Сәйфи Ҡудаштың «Урман әкиәте» спектаклен ҡуя (1999).

«Ай ҡыҙы» телевизион фильмында (2001-02; «Башҡортостан» телерадиокомпанияһы) Мәрйәм ролендә төшә.

1987 йылдан СССР Театр эшмәкәрҙәре союзы ағзаһы.

2021 йылдың апрелендә сәхнә оҫтаһына «Өфө ҡалаһының почетлы гражданы» исеме бирелдеАктриса Сәүиә Сираеваға «Өфө ҡалаһының почетлы гражданы» тигән исем бирелде. «Башинформ» мәғлүмәт агентлығы, 7 апрель 2021 йыл.

 Спектаклдәрҙәге ролдәре 
Йыһан («Башмағым»), Сабира («Ҡыҙ урлау» — «Похищение девушки», Мостай Кәрим), Сәимә (Аманулла, «Йөнлө мөғжизә») , Гөлниса («Рәйсә» Н. Асанбаев; дебют, 1960, Салауат башҡорт драма театры), Гөлирә («Аманатҡа хыянат», Ф. В . Богданов), Таифа («Өс аршын ер» А. М. Гилязов), Разия («Яңғыҙ ҡатын», Т. Ғ. Миңнуллин), Сихырсы (Н. М. Ғиматдинованың шул уҡ исемле әҫәре буйынса), Сәйҙә («Үлтер мине, күгәрсенем!», Г. Несин).

 Маҡтаулы исемдәре һәм башҡа бүләктәре 
 Салауат Юлаев ордены (2019)СПИСОК награждённых государственными наградами Российской Федерации и Республики Башкортостан
 Рәсәй Федерацияһының атҡаҙанған артисы (2007)
 Башҡорт АССР-ының халыҡ артисы (1989)
 Татарстан Республикаһының халыҡ артисы (2000)
 Нуриман районының почётлы гражданы.
 Өфө ҡалаһының почётлы гражданы (2021).

 Әҙәбиәт 
 Г. Иксанова. Театр тураһында һәм уның тураһында ғына түгел: очерктар, интервью, рец. Өфө, 2006

 Иҫкәрмәләр 

 Һылтанмалар 

 Сираева Сәүиә Ғимаҙислам ҡыҙы // Өфө дәүләт татар театры «Нур»

Категория:XX быуат актёрҙары
Категория:XXI быуат актёрҙары
Категория:Рәсәй актёрҙары
Категория:СССР актёрҙары
Категория:Алфавит буйынса актёрҙар
Категория:Башҡортостандың халыҡ артистары
Категория:Татарстандың халыҡ артистары
Категория:Шәхестәр:Башҡорт дәүләт академия драма театры
Категория:Шәхестәр:Салауат башҡорт дәүләт драма театры
Категория:Алфавит буйынса шәхестәр
Категория:Нуриман районында тыуғандар
Категория:Шәхестәр:Нуриман районы
Категория:Нуриман районының почетлы граждандары